Santa Rosa hiriko Euskal Etxea

**Santa Rosa hiriko Zelaiko Euskal Etxea**, ofizialki '''Centro Vasco 'Zelaiko Euskal Etxea''*, Argentinako Santa Rosa hirian dagoen euskal etxe bat da, La Pampa probintzian. 1992. urtean inauguratu zen. Joaquín Ferro kalearen 1033 zenbakian dago.
## Historia 
Sortze-aktak dioenez, elkartearen historia 1992ko ekainaren 27an hasi zen, Santa Rosako biztanle natibo zein Arabako, Bizkaiko, Gipuzkoako, Nafarroako (Garai eta Behe) eta Ipar euskal Herriko  euskal inmigratzaileen oinordeko ziren pertsona talde handi bat elkartu zirenean, Daniel Paz, Juan Tellechea, Carlos Monasterio, Horacio Bercetche, Héctor Oyhagaray, José de Ormaechea, Saúl Santesteban, José Etchevers, Armando Inchaurraga, Carlos Elorza eta Omar Pérez jaunek gauzatutako deialdia onartuz.

Sortze-deialdi hura, etorkizuneko ekintza garrantzitsuak zehaztera bideratuta zegoen, esaterako, Santa Rosa hirian Euskal Etxe baten sorkuntza. Aldi honetan, gainera, Villa María (Córdoba) eta Macachineko (La Pampa) ordezkarien babesa eduki zen. Proposatutako gai zerrendan, oinarri basikoen lanketa eta abiaratzea zein Komisio Eragile baten eraketa zeuden, besteak beste. Komisio honen ardura Estatutuen idazketa eta horren osteko Asanblada deialdia gauzatzea zen, bertan Estatutuak onar zitezen.

Batzarra oinarri hunkigarri batekin hasi zen, zeinak alderdi historiko, kultural eta sozialak nabarmentzen zituen. Oinarri horiek Euskal Etxearen sorkuntza proiektuaren eragile dira, euskal inmigrazioak geure herrialdean alor ezberdinetan izandako protagonismo esanguratsua nabarmen izanik, eurek izandako lanbide xumeenetik hierarkia publikoan izandako parte-hartze maximoraino. Kasu guztietan adore, eskuzabaltasun, elkarkidetasun eta izpiritu aitzindari porrokatuaren aztarna utziz.

Hori horrela izanda, eta arbaso haiei ia ezinbesteko omenaldi moduan, A. Inchaurraga jaunak, antolatzaileen izenean, funtsezko helburutzat euskal kulturaren biziberritzea zuen Euskal Etxe baten sorkuntza proposatu zuen.

Parte-hartzaileen iritziak bat zetozen honakoa baieztatzerakoan: Euskal Etxea da Euskal kulturak barne hartzen dituen alderdiak (euskara hizkuntza, musika, dantza, gastronomía, etabar) biziberritzea ahalbidetzen duen bitartekoa. Iruretagoyena jaunak (Macachineko “Euzko Alkartasuna-Unión Vasca”) esandakoaren testigantza eman zuen bere bizipen pertsonaletan oinarrituta eta, bertaratuak hunkitu zituen ekintza batean, bi emakumeri Euskadiko bandera (Ikurrina) eman zien. Horren jarraian, Barrenechea jaunak (Villa Maríako Euskal Etxea), hitz hunkigarri batzuekin eta euskal autoreen liburu sorta handi bat oparituz, inauguratuta utzi zuen sinbolikoki etorkizuneko Euskal Etxearen liburutegia.

Proposamenaren eta jasotako testigantzen ondorio gisa, bertaratuek aho batez onetsi zuten Santa Rosako Euskal Etxearen sorkuntza.

Aipatutako oinarrizko printzipio eragile instituzionalak izanda eta ahobatezko babesarekin, batzar honetako antolatzaileak Euskal Etxeko Komisio eragilea osatzera pasa ziren. Parte-hartzaileek aitortutako aginteak honakoa hartzen zuen barne: Euskal Etxe berria identifikatzeko hiru izen posible proposatzea, estatutuak idaztea eta Asanbladara deitzea, 60 eguneko gehienezko epe batean, proposamen guztien onarpena emateko.

Bereganatutako ardurarekin betez, Asanblada Eratzailea antolatu zen 1992ko uztailaren 31an (ordutik, hau da hautatutako urteurren eguna), Santa Rosako Ohorezko Kontseilu Deliberatzailean, Komisio eragileak deituta. Aldez aurretik aurreikusita zegoen moduan, alde batetik, hiru izenen artean, “Zelaiko Euskal Etxea” izena hautatu zen Euskal Etxea identifikatzeko, bestetik, Estatutua onartu zen (%50ko urteko berritzea, karguen banaketa modua, bazkidetza kuotaren zenbatekoa, etabar) eta azkenik, osatuta geratu zen Lehen Zuzendaritza Komisioa, hurrengo moduan:

### Zuzendaritza Komisioa 
Lehendakaria. . . . . . . . . . Alfredo D:Otálora (+)

* Lehendakari ordea. . .Armando Inchaurraga
* Idazkaria. . . . . . . . . .   Delia Sansinanea
* Idazkari ordea. . . . . . . José Julián Elorza
* Diruzaina. . . . . . . . . . Carlos Uribe
* Diruzain ordea. . . . . . José A. de Ormaechea

#### Batzordekide titularrak 
* Daniel Paz Zuloaga
* Horacio Bercetche
* Juan Telechea
* Sonia Tueros
* Carlos Monasterio
* Maider Bercetche

#### Ordezko batzordekideak 
* Nélida Oyhanarte de Véliz
* Graciela Pereyra
* Saúl Santesteban
* José Etchevers (+)
* José Aguerre
* Miguel Bengoechea (+)

### Diru-kontuen Komisio ikuskatzailea 
#### Titularrak 
* Juan Bortagaray (+)
* Omar Pérez
* José Insausti

#### Ordezkoak 
* Juan Peñagaricano (+)
* Héctor Oyhagaray

#### Lege kontseilariak 
* Carmen Inchaurraga de Paz +
* Juan Carlos Achiary

Asanbladak Lehendakariari eman zion agintea erakunde berriko pertsona taldearen tramitea egiteko.

## Baliabideak 
Euskal Etxeak, ekitaldi-gela nagusi bat eta jendeari arreta emateko barradun sukalde bat ditu, parrilladun patioarekin batera. Horretaz gain, liburutegia duen ikasgela bat eta beste gela txikiago bat ere badago, zeina euskara klaseetarako edota talde murriztuen dantza klaseak emateko erabiltzen den.

## Jarduerak 
Euskara eta dantza klaseak gauzatzen dira baina modu ez jarrai batean. Gainera, Euskal Etxeak Santa Rosako Kolektibitateen Festaren edizio guztietan hartu du parte, bai eta Dibertsitate Kulturalarekiko Errespetuaren Egunean ere, hainbat heziketa-gunetan.

Era berean, urteurrenaren ospakizun egunean, zein beste festa-egun euskaldun batzuetan ere bazkariak antolatzen ditu edota etxera eramateko euskal plater tipikoak prestatu eta saltzen ditu.

Euskal Etxean, Euskal kulturarekin lotuta ez dauden bestelako ekintza batzuk ere eskaintzen dira, Taekwondoa eta Argentinako dantza folkloriko tailerrak.

Elkarteko ateak beti daude irekita euskal kulturan interesa izan eta tokia ezagutu edota bere ideiak, esperientziak, etabar eskaini eta elkartrukatu nahi duen pertsona orori. Interkulturalitatea bilatuz kulturen arteko ezberdintasunak ulertzeko, dibertsitatea aintzat hartzeko eta komunikazioa hobetzeko, berrikuntza eta sormena bilatuz. Baita ezberdintasunekin, estereotipoekin eta aurreiritziekin hautsiz ere, gure arbaso, garaikide eta oinordekoen balioen arteko zubi izanik. 

## Munduko Euskal Etxeen mapa 
[[Fitxategi:Munduko_euskal_etxeak_-_Mapa_-_Wikidata_-_2025.png|erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)]]

## Erreferentziak 
## Ikus, gainera 
* Euskal etxeak
* Euskal diaspora

## Kanpo estekak 
* Webgune ofiziala
* *www.euskaletxeak.eus''